
ROMÂNIA
JUDEȚUL TIMIȘ
CONSILIUL LOCAL AL MUNICIPIULUI TIMIȘOARA
MUNICIPIUL TIMIȘOARA
C.I.F. 14756536


HOTĂRÂREA NR. 288
din data: 27.06.2023
 privind aprobarea contractării unui împrumut în valoare de 7.500.000 lei, în conformitate cu prevederile art. 1 din Ordonanţa de urgenţă a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului


Având în vedere temeiurile juridice, respectiv prevederile:
a) art. 1 alin. (5), art. 120 şi ale art. 121 alin. (1) şi (2) din Constituţia României, republicată;
b) art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2), precum şi ale art. 1.166 şi următoarele din Legea nr. 287/2009 privind Codul civil, republicată, cu modificările şi completările ulterioare, referitoare la contracte;
d) art. 129 alin. (1), alin. (2) lit. b) şi alin. (4) lit. b) şi ale art. 155 alin. (1) lit. c) şi alin. (4) lit. d) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
e)  art. 13 din Ordonanţa de urgenţă a Guvernului nr. 64/2007 privind datoria publica, aprobata cu modificări şi completări prin Legea nr. 109/2008, cu modificările şi completările ulterioare;
f) art. 61-66 şi ale art. 76^1 din Legea nr. 273/2006 privind finanţele publice locale, cu modificările şi completările ulterioare;
g) art. 2 lit. c), k), p), art. 5 alin. (1), ale art. 6, 9 şi 10 din Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare;
h) art. 1 din Ordonanţa de urgenţă a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului;
i) Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare,

Tinând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, se menţionează următoarele avize, prevăzute de lege: avizele comisiilor de specialitate din cadrul Consiliului Local al Municipiului Timișoara.

Luând act de:
a)  Referatul de aprobare prezentat de către primarul municipiului Timisoara, în calitatea sa de iniţiator, înregistrat cu nr. TMI2023-002038/21.06.2023;
b) Referatul de necesitate/oportunitate cu nr. TMI2023-001961/ 20.06.2023 al Direcției Incubator de Proiecte/Echipa de implementare a proiectului, prin Dispoziția Primarului nr. 1791/04.07.2022 și referatul cu nr. TMI2023-001962/20.06.2023 al Direcției Incubator de Proiecte/Echipa de implementare a proiectului, prin Dispozitia Primarului nr. 1790/04.07.2022;
c) Raportul de specialitate cu nr. TMI2023-002041/21.06.2023, al Direcției Economice din cadrul Primăriei Municipiului Timișoara;
d) Avizul Serviciului Juridic din data de 22.06.2023 - Anexa la Raportul de specialitate nr. TMI 2023- 002041/21.06.2023;
e) Viza de control financiar preventiv propriu acordată asupra acestui proiect de operaţiune;
f) Avizele Comisiei pentru studii, prognoze, economie, buget, finanțe, impozite și taxe și Comisiei pentru administrarea domeniului public și privat, servicii publice și comerț, regii autonome și societăți comerciale din cadrul Consiliului Local al Municipiului Timișoara;
În temeiul prevederilor art. 139 alin. (1) şi alin. (3) lit. b), coroborate cu cele ale art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

Consiliul Local al Municipiului Timișoara adoptă prezenta hotărâre:

	Articolul 1
Se aprobă contractarea de la Ministerul Finanţelor a unui împrumut din venituri din privatizare în valoare de 7.500.000 lei, cu o maturitate de maximum 5 ani.
Articolul 2
Contractarea împrumutului prevăzut la art. 1 se realizează pentru proiectele „Extindere, reabilitare, modernizare și echiparea ambulatorului de specialitate al Clinicii de Recuperare, Medicină Fizică și Balneologie Timișoara din cadrul Spitalului Clinic Municipal de Urgență Timișoara, prin demolare parțială și extindere orizontală și verticală”, cod SMIS 2014+: 126376, în sumă de 6.000.000 lei și „Construcția și echiparea infrastructurii pentru educație timpurie antepreșcolară în Municipiul Timișoara - Calea Bogdăneștilor”, cod SMIS 2014+: 129119, în sumă de 1.500.000 lei, pentru care va fi întocmită cererea pentru autorizarea contractării împrumutului.
Articolul 3
Din bugetul local al Municipiului Timișoara se asigură integral plata serviciului anual al datoriei publice locale aferent împrumutului prevăzut la art. 1.
Articolul 4
(1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Municipiului Timișoara următoarele date:
a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;
b) valoarea împrumutului contractat, în valuta de contract;
c) gradul de îndatorare al Municipiului Timișoara;
d) durata serviciului datoriei publice locale, cu precizarea perioadei de graţie şi a perioadei de rambursare a împrumutului;
e) dobânzile, comisioanele şi orice alte costuri aferente fiecărei finanţări rambursabile;
f) plăţile efectuate din fiecare finanţare rambursabilă.
(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.
Articolul 5
Cu ducerea la îndeplinire a prezentei hotărâri se însărcinează primarul Municipiului Timișoara.
Articolul 6
Prezenta hotărâre se comunică, prin intermediul secretarului Municipiului, în termenul prevăzut de lege, primarului Municipiului, Direcției Economice, Direcției Incubator de Proiecte şi prefectului judeţului Timiș şi se aduce la cunoştinţă publică prin afişarea la sediul primăriei, precum şi pe pagina de internet www.primariatm.ro.

